Държавен вестник, бр. 35, 2026 г., стр. 9

БРОЙ  35	
Д Ъ Р Ж А В Е Н  В Е С Т Н И К 	
СТР.  9  
определени типове данни и кодови форми, 
както следва:
1. формат на ICAO за обмен на метеоро­
логична информация (ICAO Meteorological 
Information Exchange Model (IWXXM GML) 
form);
2. буквено-цифров код;
3. съкратена форма на обикновен език;
4. мрежов двоичен код (GRIDded Binary 
or General Regularly-distributed Information in 
Binary form, GRIB);
5. кодова форма за представяне на метео­
рологични данни (Binary Universal Form for the 
Representation of meteorological data, BUFR);
6. растер графичен формат (Portable Network 
Graphic, PNG).
Раздел III
Управление на качеството на метеорологич­
ното обслужване и информация 
Чл. 29. (1) Доставчиците на метеорологич­
но обслужване предоставят на доставчика на 
обслужване на въздушното движение за из­
пълнение на съответните им функции своевре­
менни, пълни и актуални данни и информация 
за съществуващите и прогноз­ните метеоро­
логични условия съгласно изискванията на 
Регламент (ЕС) 2017/373, съдържащи се във:
1. Приложение V, подчаст А – Общи
изисквания за доставчиците на метеорологич­
но обслужване (MET.ОR), раздел 1 и раздел 2 
(глави 1 – 3); 
2. Приложение V, подчаст Б – Технически 
изисквания за доставчиците на метеорологич­
но обслужване (MET.TR), раздел 1 и раздел 2 
(глави 1 – 3).
(2) Доставчиците на метеорологично об­
служване за гражданското въздухоплаване под­
държат система за управление на качеството 
(СУК), която включва процедури, процеси и 
ресурси, необходими за прилагане на управ­
ление на качеството на метеорологичното 
обслужване, предоставяно на ползвателите, 
определени в чл. 3, ал. 2.
(3) Системата за управление на качество­
то отговаря на изискванията на стандартите 
на система за управление на качеството от 
серия 9000 на Международната организация 
по стандартизация (International Organization 
for Standardization, ISO) и се сертифицира от 
акредитирана организация.
(4) Системата за управление на качест­
вото включва и процедури за проверка на 
коректността и валидността при обмена на 
метеорологична информация за оперативни 
цели, както и ресурси за наблюдение на раз­
писанието за предаване на отделни съобще­
ния и/или бюлетини и времето на тяхното 
изготвяне, предаване и обмен. Системата за 
управление на качеството трябва да осигурява 
възможност за регистриране на съобщения и 
бюлетини, получени със забавяне.
(5) Системата за управление на качеството 
осигурява съответствието на предоставяната 
метеорологична информация с установените 
изисквания относно пълнотата, географската 
и пространствената зона на действие, фор­
мата и съдържанието, времето и честотата 
на излъчване, срока на валидност, както и 
точността на измерванията, наблюденията и 
прогнозите.
(6) Когато метеорологичната информация, 
предназначена за ползвателите, не съответ­
ства на установените от СУК изисквания и 
автоматична корекция е неприложима, тя не 
се предоставя, докато не бъде проверена и 
потвърдена от този, който я е изготвил.
(7) Доставчиците на аеронавигационно 
обслужване поддържат регулярни контакти 
с ползвателите по чл. 3, ал. 2 по въпросите, 
свързани със съдържанието и качеството на 
осигуряваното метеорологично обслужване 
за гражданското въздухоплаване. 
Раздел IV
Доклади от екипажите на въздухоплавателни­
те средства за наблюдавани метеорологични 
явления
Чл. 30. Екипажите на въздухоплавател­
ните средства по време на полет извършват 
наблюдения, оценка на един или повече мете­
орологични елементи и предоставят доклади 
към органите за обслужване на въздушното 
движение съгласно Регламент (ЕС) 2012/923, 
глава 12 „Метеорологично обслужване – наб­
людения на въздухоплавателни средства и 
доклади чрез гласова връзка“.
Раздел V
Изискване за предизвестия от авиационните 
оператори
Чл. 31. (1) Авиационен оператор, който 
изисква метеорологично обслужване или 
промени в съществуващото метеорологично 
обслужване, отправя предизвестие до дос­
тавчика на метеорологично обслужване за 
гражданското въздухоплаване след одобрение 
от ГД ГВА.
(2) Срокът за отправяне на предизвестието 
се договаря между доставчика на метеороло­
гично обслужване, авиационния оператор и 
ГД ГВА.
Чл. 32. Промени в метеорологичното об­
служване по чл. 31, ал. 1 могат да се изискват, 
когато авиационният оператор:
1. планира провеждане на полети по нови 
маршрути или изпълнение на нови видове 
дейности; 
2. извършва изменения в разписанието, 
валидни за продължителен период;
3. планира промени, които изискват про­
мяна на осигуряваното метеорологично об­
служване.